Dalila Jakupovic lenti í vandræðum í mörgum . Getty / Aaron Gilbert Slóvenska tenniskonan DalilaJakupovic lenti í óskemmtilegri reynslu í baráttunni sinni við að vinna sér sæti á opna ástralska meistaramótinu í tennis . Arnar Björnsson skoðaði það hvernig gróðureldarnir í Ástralíu eru farnir að hafa áhrif á fyrsta risamótið á árinu 2020 . Hin slóvenska DalilaJakupovic freistaði þess að komast á opna ástralska mótið í tennis , fyrsta risamót ársins í íþróttinni sem hefst 20. janúar . Hún vann fyrsta settið gegn hinni svissnesku StefanieVögele 6 - 5 á úrtökumóti í Melbourne í morgun . Vögele var 6 - 5 yfir í öðru setti þegar Jakupovic varð að fara af vellinum vegna andþrengsla . Loftmengun er mikil í Melbourne vegna gróðurelda sem geisað hafa í Ástralíu undanfarnar vikur . Jakupovic , sem er í 180. sæti heimslistans , reyndi að halda áfram en varð að gefast upp þegar hún átti möguleika á að jafna metin í öðru settinu . Hún var alveg búin á því , hóstaði og átti erfiðleikum með að anda og var fylgt af velli . „ Ég var mjög hrædd og óttaðist að missa meðvitund . Ég náði ekki andanum og gat ekki staðið á fætur , “ sagði Jakupovic . Á meðan á leiknum stóð fann hún fyrir brjóstverkjum sem urðu verri og verri þegar leið á leikinn . Í gær lagði reyk yfir borgina og íbúum var ráðlagt að halda sig innan dyra . Jakupovic undraðist að leikurinn skyldi spilaður , „ en við áttum engan annan kost en að spila . Það má sjá frétt Arnars Björnssonar hér fyrir neðan . Klippa : Sportpakkinn : Var mjög hrædd þegar hún náði ekki andanum Athugið .